**אוניברסו טרוויזו באסקט** (לשעבר **פלקנסטרו בנטון טרוויזו**) הוא מועדון כדורסל איטלקי מהעיר טרוויזו, המתמודד בסרייה א'. 

המועדון נחשב לאחד הבכירים בכדורסל האיטלקי בשנים האחרונות. המועדון זכה ב-5 אליפויות וב-7 גביעים באיטליה. כמו כן, הגיע 4 פעמים לשלב הפיינל פור של גביע אירופה ופעמיים לגמר.

היסטוריה
--------

המועדון נוסד בשנת 1954, ונמכר בשנת 1982 לחברת הביגוד וההלבשה "בנטון". למרות זאת, נותר השם הרשמי של המועדון פלקנסטרו טרוויזו. בשנים שבין היווסדות המועדון לקנייתו על ידי בנטון, לא הייתה לקבוצה הרבה הצלחה באיטליה. הפריצה של **בנטון טרוויזו** התרחשה בשנות ה-90, ומאז זכתה הקבוצה ב-5 אליפויות.

### ההצלחה באיטליה

האליפות הראשונה של בנטון טרוויזו הייתה בעונת 1991/1992, כאשר הוחתם בקבוצה השחקן הטוב ביותר באירופה באותם ימים, טוני קוקוץ', ששיחק בק.ק ספליט שזכתה בגביע אירופה לאלופות שלוש עונות ברציפות. בנטון העפילה לגמר ומנעה מסקבוליני פזארו דאבל, וניצחה אותה בסדרת משחקי גמר הפלייאוף 1:3. בעונת 1996/1997 זכתה באליפות, לאחר שגברה על טים סיסטם בולוניה בסדרת פלייאוף מותחת 2:3. בעונת 2001/2002 שיחקה פעם נוספת מול בולוניה והביסה אותה בסדרת המשחקים 0:3. עונה לאחר מכן, נפגשו שתי הקבוצות שוב בגמר הפלייאוף האיטלקי, וגם הפעם ניצחה בנטון 1:3, ובנוסף, באותה עונה בנטון זכתה גם בגביע האיטלקי אחרי ניצחון על קאנטו בגמר 86:77 והשלימה דאבל ראשון בהיסטוריה של הקבוצה. 

לאחר הפסקה של שנתיים מן התואר האיטלקי, הגיע לקבוצה המאמן הישראלי דייוויד בלאט. באותה עונה, זכתה בנטון טרוויזו באליפות החמישית בתולדותיה, לאחר שגברה על קלימאמיו בולוניה בתוצאה 1:3 בסדרת הגמר.

שנה לאחר מכן זכתה הקבוצה בגביע, אולם שיתוף של שחקן שלא כדין גרם להורדת נקודות ממאזנה לירידה לתחתית הטבלה. כתוצאה מכך, איבדה הקבוצה את מקומה ביורוליג.

בסיום עונת 2011/2012 ירדה הקבוצה לליגה השלישית בכדורסל באיטליה בעקבות בעיות כלכליות ושמה הוחלף לאוניברסו טרוויזו באסקט.

סמל בנטון בעבר
### באירופה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בנטון הצליחה להגיע 4 פעמים לפיינל פור של הסופרוליג בשנים 1993 ו-1998 וליורוליג בשנים 2002 ו-2003, והישגי השיא שלה היו שני משחקי גמר שאליהם העפילה, הראשון ב-1993 שנערך באתונה בו הפסידה ללימוז' 59:55, ובפעם השנייה כאשר נפגשה בגמר נגד ברצלונה בגמר שנערך בברצלונה ב-2003, אך שוב הפסידה 65:76. 

בנוסף, בנטון זכתה פעמיים במפעלים אירופאים - פעם אחת בגביע האירופי בשנת 1995, כאשר גברה על טאו ויטוריה הספרדית בתוצאה 86:94. בנטון זכתה באותו מפעל בפעם השנייה ב-1999 (שם המפעל נקרא אז יורוקאפ) כאשר גברה על ולנסיה הספרדית בתוצאה 60:64.

שחקני עבר מפורסמים
------------------

* איטליהאיטליה מאסימו מינטו
* איטליהאיטליה מאסימו לקופיני
* קרואטיהקרואטיה טוני קוקוץ'
* איטליהאיטליה דניס מרקונטו
* איטליהאיטליה ריקרדו פיטיס
* מקדוניהמקדוניה פטר נאומוסקי
* סרביה ומונטנגרוסרביה ומונטנגרו זליקו רבראצה
* ארצות הבריתארצות הברית דווין סמית'
* ארצות הבריתארצות הברית תיוס אדני
* ארצות הבריתארצות הברית מרכוס בראון
* ארצות הבריתארצות הברית טרייג'ן לנגדון
* סלובניהסלובניה אראזם לורבק
* ספרדספרד חורחה גרבאחוסה
* סלובניהסלובניה בושטיאן נאכבר
* גאורגיהגאורגיה ניקולוז צכיטישווילי
* איטליהאיטליה אנדראה ברניאני
* ארצות הבריתארצות הברית מרכוס גורי
* ליטאליטא רמונאס שישקאוסקאס
* יווןיוון ניקוס זיזיס
* ישראלישראל גל מקל

**לרשימה המלאה ראו** כדורסלני בנטון טרוויזו

תארים והישגים
-------------

* **סרייה A**:
	+ אליפות (5): (1992, 1997, 2002, 2003, 2006)
* **הגביע האיטלקי**:
	+ זכייה (8): (1993, 1994, 1995,  
	 2000, 2003, 2004, 2005, 2007)
* **הסופרקאפ האיטלקי**:
	+ זכייה (4): (1998, 2001, 2002, 2006)
* **גביע ספורטה**
	+ זכייה (2): (1995, 1999)
* **יורוליג**:
	+ גמר: (1993, 2003)

### מאמנים מפורסמים

* ארצות הבריתארצות הברית מייק ד'אנטוני
* סרביה ומונטנגרוסרביה ומונטנגרו ז'ליקו אוברדוביץ'
* איטליהאיטליה אטורה מסינה
* ישראלישראל דייוויד בלאט

קישורים חיצוניים
----------------

ויקישיתוף מדיה וקבצים בנושא **בנטון טרוויזו** בוויקישיתוף
* אתר האינטרנט הרשמי של בנטון טרוויזו (באיטלקית)

* מידע באתר היורוליג